**Univerzitet u Virginiji** (engl. *University of Virginia*, kratica: **UVA**) je javni univerzitet u gradu Charlottesvilleu, u američkoj saveznoj državi Virginiji. Zamislio ga je i dizajnirao 1819. godine Thomas Jefferson (1743–1826), autor Američke deklaracije o neovisnosti i treći predsjednik SAD-a, koji je bio također i talentirani arhitekt. Izvorno upravno tijelo UVA su činili bivši američki predsjednici Thomas Jefferson, James Madison i James Monroe. Posjed na kojem je nastao univerzitet je bio u vlasništvu Monroea, u čijem domu i odvjetničkom uredu je danas smješten rezidencijalni dio univerziteta.

Thomas Jefferson je dizajnirao Univerzitet u Virginiji u duhu neoklasicizma i načelima paladijanizma, te ga je nazivao **Akademsko selo** (*Academical Village*). Njezina jedinstvena arhitektura zasnovana na rječniku klasične antike simbolizira težnje novoosnovane američke republike kao nasljednice europske tradicije, ali i najavljuje kulturni eksperiment tzv. kolonijalne arhitekture zrele države. Zbog toga je virginijski univerzitet, zajedno s privatnom Jeffersonovom vilom Monticello, upisano na UNESCO-v popis mjesta svjetske baštine u Americi 1987. godine.

Travnjak univerziteta u Virginiji

Historija
---------

Tlocrt univerziteta iz 1826. godine, temeljen na Jeffersonovom crtežu
Zemljište za izgradnju univerziteta su 1788. godine je kupio ratni veteran James Monroe, koji će kasnije postati peti predsjednik SAD-a. Godine 1817. odbor je otkupio zemljište od Monroea, kada je on bio predsjednik, i pod vodstvom Jeffersona započela je gradnja koja je dovršena 1819. god. Nastava na univerzitetu je započela 1825. godine. Za razliku od ostalih univerziteta koja su tada nudili samo tri studija: medicinu, pravo i teologiju, Univerzitet u Virginiji je nudio i studije astronomije, filozofije, politologije, arhitekture i drugih inženjerskih disciplina. Bila je to prva obrazovna institucija koja je nudila studije modernih akademskih disciplina. Još progresivniji korak je bio potpuno odvajanje obrazovanja od religije. Godine 1826. James Madison, četvrti predsjednik SAD-a je postao rektor univerziteta, a Jefferson je bio u upravnom odboru, sve do svoje smrti.

William Faulkner, dobitnik Nobelove nagrade i Pulitzerove nagrade, postao je predavač i konzultant na univerzitetu 1957. godine, što je ostao do svoje smrti 1962. godine. Braća John F. i Robert F. Kennedy su pohodili univerzitet 1958. godine, a 1960. i Martin Luther King. Univerzitet su posjetili i kraljica Elizabeta II. 1976. i Desmond Tutu 1998. godine.

Godine 2012. *U.S. News & World Report* je rangirao Virginijski univerzitet na drugo mjesto svih javnih univerziteta u SAD-u i 25. ponajbolje u državi. Sportisti UVA se natječu u 23 sporta, a u ukupnom poretku američkih univerziteta (NACDA Directors' Cup) su ostvarili treće mjesto 2010. godine.

Odlike
------

Univerzitet u Virginiji je remek-djelo i izvanredan primjer velikih obrazovnih institucija iz vremena prosvjetiteljstva. Ono je bilo posljednje arhitektonsko i najambicioznije Jeffersonovo djelo. Upuštajući se u ovaj projekt utemeljen na obrazovnim idealima enciklopedizma i demokracije, Jefferson je napustio planove starijih fakulteta u Velikoj Britaniji i SAD-u. Njegov ostvareni plan „akademskog sela" je inspiriran higijenskim načelima graditelja bolnica i masom simbolično dočarava hijererhiju i ponavljanje oblika.

Njegova Rotunda, koja je kopija rimskog Panteona u pola njegove veličine, se uzdiže iznad knjižnice i dominira cijelim kompleksom. U deset paviljona s obje strane knjižnice nalazilo se deset profesora koji su vodili neovisne škole, te je namjera bila da svojim osobitim oblikovanjem predstavljaju enciklopediju klasične i neoklasične arhitekture. Na katu iznad učionica bile su stambene prostorije profesora i 54 sobe za učenike. Kolonada u prizemlju koja ih sve povezuje je služila kao ujedinitelj cjelokupnog prostora.

Zgrada na samom jugu kompleksa je dodana kasnije i nepotrebno je zatvorila ovaj slavodobitni prostor.

Istaknuti studenti
------------------

Dvorana diplomanata

|  |  |
| --- | --- |
| Od osoba koje su diplomirale na Univerzitetu u Virginiji ističu se:* Edgar Allan Poe, književnik
* Georgia O'Keeffe, slikarica
* Richard E. Byrd, istraživač
* John Backus, rani informatičar
* Tina Fey, komičarka
* Somdev Devvarman, indijski tenisač
 | Univerzitet su pohađali i:* Woodrow Wilson, 28. predsjednik SAD-a
* Robert F. Kennedy, senator
* Ted Kennedy, senator
* Javier Solana, generalni sekretar Zapadnoeuropske unije od 1999.-2009.
 |

Izvori
------

1. ↑  „UVA Annual Report". Arhivirano iz originala na datum 2015-12-28. Pristupljeno 2016-01-01.
2. 1 2  „Current On-Grounds Enrollment". Arhivirano iz originala na datum 2014-09-03. Pristupljeno 2016-01-01.
3. ↑  „Graphic Standards — University of Virginia". *The Graphic Identity for the University of Virginia*. 14. 3. 2015. Arhivirano iz originala na datum 2016-01-02. Pristupljeno 2016-01-01.
4. ↑  Univerzitet u Virginiji Arhivirano 2012-07-09 na Wayback Machine-u na HistArch () Preuzeto 26. 9. 2012.
5. ↑  Monticello and the University of Virginia in Charlottesville na službenim stranicama UNESCO-a () Preuzeto 26. 9. 2012.
6. ↑  Dumas Malone, *Jefferson and His Time: The Sage of Monticello*, str. 417.-418.
7. ↑  Best Colleges 2012: Top Public Schools Arhivirano 2016-03-03 na Wayback Machine-u, US News and World Report () Preuzeto 26. 9. 2012.
8. ↑  NACDA Directors' Cup 2010.[*mrtav link*] () Preuzeto 26. 9. 2012.

Vanjske veze
------------

***Univerzitet u Virginiji*** na Wikimedijinoj ostavi

* Službena stranica Arhivirano 2007-06-30 na Wayback Machine-u ()
* University of Virginia Visual History Collection

| * p
* r
* u
Svjetska baština u Sjedinjenim Američkim Državama |
| --- |
|  | 
* Independence Hall
* Kip slobode
* Cahokia Mound
* Nacionalni park Everglades
* Nacionalni park Great Smoky Mountains
* Nacionalni park Mammoth Cave
* Monticello
* Univerzitet u Virginiji
* Nacionalni park Carlsbad Caverns
* Chaco culture
* Nacionalni park Grand Canyon
* Nacionalni park Havajski vulkani
* Nacionalni park Wrangell-St. Elias
* Nacionalni park Glacier Bay 1)
* Nacionalni park Mesa Verde
* Nacionalni park Olympic
* Taos Pueblo
* Papahānaumokuākea
* Nacionalni park Redwood
* Nacionalni park Yellowstone
* Nacionalni park Yosemite
* La Fortaleza
* San Juan National Historic Site

 | Zastava Sjedinjenih Američkih Država |
| 1) Zajednička svjetska baština Kanade i SAD-a |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 126085929
* LCCN: n79053979
* ISNI: 0000 0000 9136 933X
* GND: 36636-5
* SUDOC: 026432234
* BNF: cb11868081p (podaci)
* BIBSYS: 3115687
* ULAN: 500300105
* NLA: 36070165
* NKC: ko2003184579
* BNE: XX128390
* CiNii: DA03616365

 |